CELEX: 32020R0045
Language: hu
Date: 2020-01-20 00:00:00
Title: A Bizottság (EU) 2020/45 végrehajtási rendelete (2020. január 20.) a Kínai Népköztársaságból származó kerékpárok behozatalára vonatkozó dömpingellenes vámnak a Kínai Népköztársaságból származó egyes kerékpáralkatrészekre történő, a 71/97/EK tanácsi rendelettel előírt kiterjesztése tekintetében az (EU) 2019/1379 végrehajtási rendelet módosításáról

21.1.2020   
               
               
                  HU
               
               
                  Az Európai Unió Hivatalos Lapja
               
               
                  L 16/7
               
            
         A BIZOTTSÁG (EU) 2020/45 VÉGREHAJTÁSI RENDELETE
         (2020. január 20.)
         a Kínai Népköztársaságból származó kerékpárok behozatalára vonatkozó dömpingellenes vámnak a Kínai Népköztársaságból származó egyes kerékpáralkatrészekre történő, a 71/97/EK tanácsi rendelettel előírt kiterjesztése tekintetében az (EU) 2019/1379 végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: alaprendelet) és különösen annak 11. cikke (2) bekezdésére,
         mivel:
         
                     (1)
                  
                  
                     A 2474/93/EGK rendelettel (2) a Tanács végleges dömpingellenes vámot vetett ki a Kínai Népköztársaságból származó kerékpárok behozatalára.
                  
               
                     (2)
                  
                  
                     A 71/97/EK tanácsi rendelet (3) a kijátszásellenes vizsgálatot követően kiterjesztette az intézkedéseket a Kwínai Népköztársaságból származó egyes kerékpáralkatrészek behozatalára. A kijátszásellenes vizsgálatot követően az intézkedések kiterjesztése mindaddig hatályban marad, amíg az eredeti intézkedések hatályosak.
                  
               
                     (3)
                  
                  
                     Az (EU) 2019/1379 bizottsági végrehajtási rendelet (4) az (EU) 2016/1036 rendelet 11. cikkének (2) bekezdése szerinti hatályvesztési felülvizsgálatot követően további öt évvel meghosszabbította a Kínai Népköztársaságból származó kerékpárok behozatalára vonatkozó intézkedéseket. Mivel a rendelet nem említette kifejezetten az egyes kerékpáralkatrészekre való kiterjesztést, egyértelművé kell tenni, hogy az intézkedések kiterjesztését a Kínai Népköztársaságból származó kerékpáralkatrészek behozatalára is fenntartja.
                  
               
                     (4)
                  
                  
                     Az (EU) 2019/1379 végrehajtási rendeletet szintén módosítani kell annak egyértelművé tétele érdekében, hogy a felülvizsgálat tárgyát képező termék csak a kihirdetés időpontjában tartozik az említett rendeletben megjelölt KN-kódok alá, és hogy a KN-kódok esetleges változásai nem befolyásolják az intézkedéseket.
                  
               
                     (5)
                  
                  
                     Az (EU) 2019/1379 végrehajtási rendeletet ezért ennek megfelelően módosítani kell.
                  
               
                     (6)
                  
                  
                     Az e rendeletben előírt intézkedések összhangban vannak az (EU) 2016/1036 rendelet 15. cikkének (1) bekezdésével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2019/1379 végrehajtási rendelet a következőképpen módosul:
            
                        1.
                     
                     
                        A (37) preambulumbekezdés helyébe a következő szöveg lép:
                        
                                    „(37)
                                 
                                 
                                    A felülvizsgálat tárgyát képező termék a jelenleg a 8712 00 30 és az ex 8712 00 70 KN-kód (TARIC-kódok: 8712007091, 8712007092 és 8712007099) alá tartozó, motorral nem rendelkező kétkerekű és más kerékpárok (beleértve a háromkerekű szállító kerékpárokat, de bele nem értve az egykerekűeket) (a továbbiakban: a felülvizsgálat tárgyát képező termék vagy kerékpárok).”
                                 
                              
                  
                        2.
                     
                     
                        Az 1. cikk (1) bekezdésének helyébe a következő szöveg lép:
                        
                           „(1)   A Bizottság végleges dömpingellenes vámot vet ki a Kínai Népköztársaságból származó, jelenleg a 8712 00 30 és az ex 8712 00 70 KN-kód (TARIC-kódok: 8712007091, 8712007092 és 8712007099) alá tartozó, motorral nem rendelkező kétkerekű és más kerékpárok (beleértve a háromkerekű szállító kerékpárokat, de bele nem értve az egykerekűeket) behozatalára.”
                        
                     
                  
                        3.
                     
                     
                        Az 1. cikk a következő (4a) bekezdéssel egészül ki:
                        
                           „(4a)   E rendelet fenntartja a Kínai Népköztársaságból származó kerékpárok behozatalára vonatkozó dömpingellenes vámnak a Kínai Népköztársaságból származó egyes kerékpáralkatrészekre történő, a 71/97/EK tanácsi rendelettel előírt kiterjesztését.
                           Az 1. cikk (2) bekezdésében szereplő, „minden más vállalatra” vonatkozó dömpingellenes vám jelenti a 71/97/EK tanácsi rendelet 2. cikkének (1) bekezdésében szereplő végleges dömpingellenes vámot.”
                        
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. január 20-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2016.6.30., 21. o.
         
         
            (2)  A Tanács 2474/93/EGK rendelete (1993. szeptember 8.) a Kínai Népköztársaságból származó kerékpárok a Közösségbe történő behozatalára végleges dömpingellenes vám kivetéséről és az ideiglenes dömpingellenes vám végleges beszedéséről (HL L 228., 1993.9.9., 1. o.).
         
            (3)  A Tanács 71/97/EK rendelete (1997. január 10.) a Kínai Népköztársaságból származó kerékpárokra a 2474/93/EGK rendelettel kivetett végleges dömpingellenes vámnak a Kínai Népköztársaságból származó egyes kerékpáralkatrészek behozatalára való kiterjesztéséről, és az ilyen, a 703/96/EK rendelet alapján nyilvántartott behozatalra kiterjesztett vám kivetéséről (HL L 16., 1997.1.18., 55. o.).
         
            (4)  A Bizottság (EU) 2019/1379 végrehajtási rendelete (2019. augusztus 28.) a Kínai Népköztársaságból származó kerékpárok behozatalára vonatkozó, az Indonéziában, Malajziában, Srí Lankán, Tunéziában, Kambodzsában, Pakisztánban és a Fülöp-szigeteken feladott, akár ezekből az országokból származóként, akár nem ilyenként bejelentett kerékpárok behozatalára is kiterjesztett végleges dömpingellenes vámnak az (EU) 2016/1036 rendelet 11. cikkének (2) bekezdése szerinti hatályvesztési felülvizsgálatot követő kivetéséről (HL L 225., 2019.8.29., 1. o.).